|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | | |
| **ĮSAKYMAS** | | |
| **DĖL FIZINIO AKTYVUMO IR SPORTO PLĖTOJIMO SRITIES PRIORITETŲ „VAIKŲ IR JAUNIMO SPORTO MEISTRIŠKUMO SKATINIMAS“, „KAUNO, KAIP SPORTO MIESTO, ĮVAIZDŽIO GERINIMAS“ IR „FIZINIO AKTYVUMO IR SPORTO VEIKLŲ ORGANIZAVIMAS“ PROJEKTŲ FINANSAVIMO SUSTABDYMO** | | |
| 2020 m. kovo 30 d Nr. A-1078 | | |
| Kaunas | | |

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 ir 5 punktais, Lietuvos Respublikos biudžeto sandaros įstatymo 27 straipsnio 3 dalimi, atsižvelgdamas į karantino režimą, patvirtintą Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“:

1. S u s t a b d a u:

1.1. Kauno miesto savivaldybės administracijos direktoriaus 2020 m. vasario 26 d. įsakymo Nr. A-662 „Dėl Fizinio aktyvumo ir sporto plėtojimo srities prioritetų „Vaikų ir jaunimo sporto meistriškumo skatinimas“ ir „Kauno, kaip sporto miesto, įvaizdžio gerinimas“ projektų, finansuojamų Kauno miesto savivaldybės biudžeto lėšomis, sąrašo patvirtinimo“ galiojimą;

1.2. Kauno miesto savivaldybės administracijos direktoriaus 2020 m. kovo 10 d. įsakymo Nr. A-811 „Dėl Fizinio aktyvumo ir sporto plėtojimo srities prioriteto „Fizinio aktyvumo ir sporto veiklų organizavimas“ projektų, finansuojamų Kauno miesto savivaldybės biudžeto lėšomis, sąrašo patvirtinimo“ galiojimą.

1.3. Kauno miesto savivaldybės biudžeto lėšų naudojimo projektui finansuoti sutarčių dėl šio įsakymo 1.1 ir 1.2 papunkčiuose nurodytuose sąrašuose išvardytų projektų pasirašymą;

1.4. pasirašytų Kauno miesto savivaldybės biudžeto lėšų naudojimo projektui finansuoti sutarčių dėl šio įsakymo 1.1 ir 1.2 papunkčiuose nurodytuose sąrašuose išvardytų projektų vykdymą.

2. Į p a r e i g o j u Sporto skyrių pranešti pareiškėjams apie šio įsakymo priėmimą Lietuvos Respublikos viešojo administravimo įstatymo 8 straipsnio 4 dalyje nustatyta tvarka.

3. Šis įsakymas gali būti skundžiamas per vieną mėnesį nuo jo paskelbimo ar įteikimo dienos Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktorius | Vilius Šiliauskas |